**Нийгмийн даатгалын үндэсний зөвлөлийн даатгуулагчийг**

**төлөөлсөн гишүүнд нэр дэвшигч**



**Нэр**: Жалхарын Батзориг

**Гэр бүлийн** байдал: Ам бүл 5

**Төгссөн сургууль**:

* Англи хэлний орчуулагч -Улсын багшийн Их сургуулийн харьяа Гадаад хэлний дээд сургууль
* Хөдөлмөрийн эдийн засагч -МҮЭ-ийн холбооны дэргэдэх Хөдөлмөрийн дээд сургууль
* Нийгмийн удирдлагын менежер -Засгийн хэрэгжүүлэгч агентлаг Удирдлагын академи

**Хэлний мэндлэг**: Англи хэл

**Ажил эрхлэлт**:

|  |  |  |  |
| --- | --- | --- | --- |
| Дд | Байгууллага | Албан тушаал | Огноо |
| 1 | Монголын Боловсрол,  Шинжлэх ухааны ҮЭ-ийн холбоо | Зохион байгуулагч | 1997-1998 |
| 2 | Нийслэлийн Хүүхдийн цэцэрлэгүүдийн ҮЭ-ийн хороо | Дарга | 1998-2000 |
| 3 | Автобус I компани | Техникийн тоо бүртгэгч | 2001-2003 |
| 4 | Дархан-Уул аймгийн | Баруунхараа салбарын эрхлэгч | 2004-2005 |
| 5 | Монголын Гэгээрэл ҮЭ-ийн холбоонд | Удирдлага, зохион байгуулалт, дотоод ажил хариуцсан ажилтан | 2005-2011 |
| 6 | Монголын Боловсрол,  Шинжлэх ухааны ҮЭ-ийн холбоо | Дарга | 2011-2019 |
| 7 | Монголын ҮЭ-ийн холбоо | Хамтарсан төслийн зохицуулагч | 2019-2023 |
| 8 | ЕБС, СӨБ хариуцсан мэргэжилтэн | Монголын Боловсрол,  Шинжлэх ухааны ҮЭ-ийн холбоо | 2023 оноос |

---о0о---

Байнгын хорооны 2022 оны 03 дугаар тогтоолын нэгдүгээр хавсралт

**НИЙГМИЙН ДААТГАЛЫН ҮНДЭСНИЙ ЗӨВЛӨЛИЙН**

**ГИШҮҮНД НЭР ДЭВШИХ ТУХАЙ ХҮСЭЛТ**

***Товч удирдамж:*** *Нэр дэвших тухай хүсэлт гаргахдаа энэхүү загварт асуусан асуулт, шаардсан мэдээлэл бүрийн дор /ард/ хариултаа үнэн зөв бичнэ. Компьютерын программ ашиглаж бичсэн хүсэлтийг цаасаар хэвлэж гарын үсэг зурах бөгөөд уг эх хувь, түүний хавсралт мөн Word-ийн файлыг цахим шуудангаар тус тус Байнгын хороонд явуулна.*

**НЭГ. НЭР ДЭВШИГЧИЙН ТОВЧ ТАНИЛЦУУЛГА, НИЙТЛЭГ ШААРДЛАГА**

|  |  |
| --- | --- |
| **1.1** | **Эцэг/эхийн нэр:** Жалхар  **Нэр:** Батзориг  */Мэдээлэл гаргагчийн зөвшөөрлөөр/* |
| **1.2** | **Нэр дэвших тухай хүсэлт гаргаж буй албан тушаал** |
| Нийгмийн даатгалын Үндэсний зөвлөлийн гишүүнд |
| **1.3** | **Нэр дэвшүүлсэн албан байгууллага:**  Монголын Үйлдвэрчний Эвлэлийн холбоо |
| **1.4** | **Боловсрол**  Дээд боловсрол эзэмшсэн сургууль тус бүрийг сүүлд төгссөн сургуулиас нь эхлэн он дарааллаар жагсааж, холбогдох нотлох баримтыг хавсаргана. Сургууль тус бүрд суралцсан хугацаа, авсан зэрэг, огноог бичнэ. |
| 2012 он Удирдлагын академи, Нийгмийн удирдлагын менежер  1997 он Хөдөлмөрийн дээд сургууль, Хөдөлмөрийн эдийн засаг-ҮЭ-ийн зохион байгуулагч  1992-1994 онд УБИС-ийн харьяа Эрдэнэт хот дахь Гадаад хэлний дээд сургуульд Англи хэлний орчуулагч, референт мэргэжлээр 1,5 жил суралцсан. |
| **1.5** | **Эрхэлсэн ажил**  Их, дээд сургууль төгссөнөөс хойш эрхэлсэн ажлыг тодорхойлон бичнэ. Ажилласан байгууллагыг хамгийн сүүлийнхээс нь эхлэн он дарааллаар жагсаах бөгөөд ажил олгогч /эсхүл, удирдах албан тушаалтан/-ийн нэр, хаяг, утасны дугаар, цахим шуудангийн хаяг, цахим хуудас болон ажлын байрны нэрийг бичнэ. |
| 2023 он Монголын Боловсрол, Шинжлэх Ухааны ҮЭ-ийн холбооны мэргэжилтэн  2019 он МҮЭ-ийн холбоо, Олон Улсын Хөдөлмөрийн байгууллагын хамтарсан Албан бус салбарын төслийн зохицуулагч  2011 он Монголын Боловсрол, Шинжлэх Ухааны ҮЭ-ийн холбооны дарга  2005 он Монголын Гэгээрэл ҮЭ-ийн холбоонд Удирдлага, зохион байгуулалт, дотоод ажил хариуцсан зохион байгуулагч,  2003 он Дархан-Уул аймгийн Холбооны газрын Баянгол салбарын эрхлэгч 2001 он Зорчигч тээврийн автобус I компаний Санхүүгийн албанд бүртгэл, мэдээлэл хариуцсан ажилтан  1998 он Нийслэлийн Хүүхдийн цэцэрлэгүүдийн ҮЭ-ийн хорооны дарга  1997 он МБШУ-ны ҮЭ-үүдийн чөлөөт холбоонд Нийгэм, эдийн засгийн асуудал хариуцсан ажилтан |
| **1.6** | **Улс төрийн болон намын удирдах, гүйцэтгэх албан тушаал**  Сүүлийн таван жил улс төрийн албан тушаал болон улс төрийн намын удирдах, гүйцэтгэх албан тушаал эрхэлж байсан эсэхийг бичих. |
| Улс төрийн болон намын удирдах, гүйцэтгэх албан тушаал эрхэлж байгаагүй, нам бус. |
| **1.7** | **Төрийн бус байгууллагын гишүүнчлэлийн талаар**  Төрийн бус байгууллагад эрхэлж байсан албан тушаал, гүйцэтгэсэн чиг үүрэг, огноог хамгийн сүүлийнхээс нь эхлэн он дарааллаар бичнэ. |
| Бүх нийт боловсролын төлөө Иргэний нийгмийн Үндэсний зөвлөлийн Удирдах зөвлөлийн гишүүнээр 2011-2019 онд ажиллаж байсан. |
| **1.8** | **Нэр дэвшигч нь хэрэв байгаа бол доор дурдсан мэдээллийг бичнэ**  -Өөрийн боловсруулсан, хянасан судалгааны ажил, ном, өгүүлэл, тайлан, шийдвэр, зөвлөмж зэрэг аливаа хэлбэрээр хэвлүүлсэн материал байгаа бол гарчиг, хэвлэсэн газар, огноог бичнэ.  -Өөрийн харьяалагддаг байгууллагын нэрийн өмнөөс бэлдсэн, эсхүл бэлдэхэд оролцсон аливаа хууль тогтоомж, дүрэм, журам, шийдвэр, тайлан, зөвлөмж болон бусад материал байгаа бол түүнийг хэвлэсэн байгууллагын нэр, хаяг, огноо, гол агуулгыг бичнэ.  -сүүлийн таван жилийн хугацаанд хэлэлцүүлсэн лекц, илтгэл, нээлтийн үг зэрэг илтгэл, ярианы товч утга, огноо, газар, танилцах арга замыг бичнэ. Тухайн илтгэл, ярианы хуулбарыг хийх боломжгүй бол түүнийг зохион байгуулсан байгууллагын нэр, хаяг, илтгэл, ярианы огноо, товч утгыг бичнэ.  -сүүлийн таван жилийн хугацаанд хэвлэл, мэдээллийн хэрэгсэлд өгсөн ярилцлага, нийтлэлийг хамгийн сүүлийнхээс нь эхлэн жагсааж бичнэ. Ярилцлага, нийтлэлүүдийн огноог зааж, боломжтой бол ярилцлагын тэмдэглэл, дүрс бичлэг, нийтлэлийг хуулбарлан өгнө.  **Жич:** Дээр дурдсан материал тус бүрээс нэгийг хавсаргах бөгөөд боломжтой бол цахимаар үзэх линкийг тусгана. |
| 1. Салбарын ҮЭ-ийн идэвхтэн, сонгуультан, гишүүдэд зориулсан 10 гаруй эмхэтгэл, гарын авлага гаргасан. 2. Үндэсний болон бусад телевизэд олон удаа нэвтрүүлэг, ярилцлага, тодруулга өгч байсан. 3. Цахим орчинд гарч байсан зарим мэдээллүүд   [Цалингаа нэмүүлсэн багш нар илүү цагийн мөнгөө нэхэж байна | News.MN](https://news.mn/r/2108615/),  [Багш нарын ажил хаялт вирус шиг тархаж эхэллээ | News.MN](https://news.mn/r/90651/),  [Багш нар үр дүнд хүртлээ жагсана | Peak News](https://peak.mn/news/bagsh-nar-ur-dund-khurtelee-jagsana),  [Ж.Батзориг: Энэ сарын 20 гэхэд хуулийн хүрээнд хугацаагүй ажил хаях эрх үүснэ](https://montsame.mn/mn/read/67464),  [Ж.Батзориг: Засгийн газар амлалтаа биелүүлэхгүй бол ажил хаях хүртэл арга хэмжээ авна](https://www.mnb.mn/i/160656)  [Багш нарын ажил хаялт МАРГААШААС ЗОГСОНО](https://ikon.mn/n/15fm),  [Ж.Батзориг: Багш нарын ажил хаялт Нийслэлийн хэмжээнд 90 хувьтай байна](https://ikon.mn/n/15eq),  [Багш нарын ажил хаялт найм дахь өдрөө үргэлжилж байна | News.MN](https://news.mn/r/2001183/),  [Багш нар ажил хаялтаа зогсоолоо](https://gogo.mn/r/217630),  [Шуурхай: Багш нарын ажил хаялт албан ёсоор зогслоо | News.MN](https://news.mn/r/2002591/),  ["Багш нарын ажил хаялт - цалин" сэдэвт хэлэлцүүлэг боллоо](https://vip76.mn/content/54876) |

**ХОЁР. ХИЙХ АЖИЛ, НЭР ДЭВШСЭН ҮНДЭСЛЭЛЭЭ БИЧСЭН ТАЙЛБАР**

|  |  |
| --- | --- |
| **2.1** | Тухайн албан тушаалд томилогдвол хийх ажил, уг албан тушаалд нэр дэвшсэн үндэслэлээ тайлбарлаж тодорхой, ойлгомжтой бичнэ /500-1000 үгэнд багтаана/. |
| Миний бие 1997 оноос Монголын Үйлдвэрчний эвлэлийн бүх шатны байгууллагад 28 жил ажилласан ҮЭ-ийн ажилтан хүн. Ажил, хөдөлмөр эрхэлж иргэд өөрсдийн хөдөлмөрлөх эрх, нийгмийн баталгаагаа хангуулах зорилгоор ҮЭ-ийг байгуулдаг. ҮЭ нь дараах шинжийг агуулсан байгууллага нь тэд өөрсдөө зохион байгуулалтад орж, сайн дурын үндсэн дээр эвлэлдэн нэгдсэн, байнгын үйл ажиллагаатай чөлөөт, ардчилсан байгууллага.  2011-2019 онд Хөдөлмөр, нийгмийн зөвшлийн гурван талт Үндэсний хорооны гишүүнээр ажилласан, мөн хугацаанд улсын хэлэлцээрт МҮЭ-ийн холбоо, нийт ажил, хөдөлмөр эрхлэгчдийг төлөөлөн ажиллаж байсан.  1997 оноос Боловсрол, Шинжлэх ухааны салбарын хэлэлцээрийн төсөл боловсруулах, бэлтгэл ажил, биелэлтийг хангуулах ажилд оролцон ажилласан. 2011-2019 онд салбарын хамтын хэлэлцээр байгуулах төлөөлөгчдийн ахлагчаар ажиллаж байсан. Боловсрол, шинжлэх ухааны байгууллагын хамтын гэрээ байгуулахад зөвлөгөө, туслалцаа үзүүлэн ажилладаг. Улсын болон салбарын хэлэлцээрийн хэрэгжилтийг хангуулах зорилгоор 2011, 2017, 2018 онд салбарын хэмжээний ажил хаялт, тэмцэл хөдөлгөөнүүдийг удирдан амжилтад хүргэж, тулгамдсан асуудлыг тодорхой хэмжээгээр шийдвэрлүүлэн ажилчдын эрх ашгийг хамгаалсаар ирсэн.  Мөн Нийгмийн даатгалын Үндэсний зөвлөлийн гишүүнээр 2011-2013 онд ажиллаж байсан.  Нийгмийн даатгалын Үндэсний зөвлөлийн гишүүн болох гол шалгуур үзүүлэлт бол Нийгмийн даатгалын тухай хуулийн 27.2.2 /даатгуулагчийг төлөөлж нийт ажилтны дийлэнх олонхын эрх, хууль ёсны ашиг сонирхлыг төлөөлөн хамгаалсан үйлдвэрчний эвлэлийг төлөөлсөн З хүн /дах заалт юм.  Үндэсний зөвлөлийн гишүүн нь хуулийн гол шаардлагыг хангасан Монгол улсад ажил, хөдөлмөр эрхэлж байгаа нийт ажилтнуудыг төлөөлөх чадамжтай байх нь шаардлагатай.  Даатгуулагчийг /ажилтнуудыг/ төлөөлсөн гурав гишүүнийг ҮЭ-ийн Үндэсний байгууллага болох МҮЭ-ийн холбооноос нэр дэвшүүлсэн нэр дэвшигчийг оруулах шаардлагатай гэж үзэж байна.  Иймээс Монголын үйлдвэрчний эвлэлийн холбооны тэргүүлэгчид хуралдаж Монголын Боловсрол, Шинжлэх Ухааны ҮЭ-ийн холбооны мэргэжилтэн Ж.Батзориг миний нэрийг дэвшүүлэхээр шийдвэр гаргасан.  Нийгмийн даатгалын үндэсний зөвлөлийн гишүүнээр сонгогдсон тохиолдолд даатгуулагчид болон МҮЭ-ийн холбооны нийт гишүүд, ажилтнуудыг төлөөлж зөвлөлийн гишүүний эрхийн хүрээнд дараах үүргийг гүйцэтгэж ажиллана. Үүнд:   * Даатгуулагчдаа төлөөлөн ажиллах гишүүний хувьд тэдний нийгмийн хамгааллыг сайжруулах, тэдний байр суурийг илэрхийлэн холбогдох шийдвэрт нь тусгуулах, хэрэгжилтийг хангуулахын төлөө идэвхтэй ажиллах, * Нийгмийн даатгалын тухай хууль тогтоомжийн биелэлт болон нийгмийн даатгалын сангийн орлого, зарлагыг байдалд хөндлөнгийн хяналт тавих, * Нийгмийн даатгалын үйл ажиллагааны талаар нийгмийн даатгалын байгууллагын тайлан, мэдээллийг сонсож хэлэлцэх, санал дүгнэлт гаргах, шаардлагатай асуудлыг холбогдох байгууллагад тавьж шийдвэрлүүлэх * Нийгмийн даатгалыг хэрэгжүүлэх ажилд ажил олгогч, даатгуулагч, иргэд, олон нийтийн болон Засгийн газрын бус байгууллагын идэвхтэй оролцоог хангуулах. * Нийгмийн даатгалын үйл ажиллагааг боловсронгуй болгох талаар санал боловсруулж холбогдох байгууллагад оруулах * Нийгмийн даатгалын асуудлаар зөвлөмж гаргах * Нийгмийн даатгалын сан тус бүрийн жилийн орлого, зарлагын төсвийг хянаж санал өгөх; * Нийгмийн даатгалын сангийн тайлан тэнцлийг улирал бүр хэлэлцэж дүгнэлт гаргах; * Нийгмийн даатгалын төв байгууллагын даргыг томилуулах асуудлаар Засгийн газрын холбогдох гишүүнтэй зөвшилцөх; * Амьжиргааны өртгийн өөрчлөлттэй уялдуулан тэтгэврийн хэмжээг өөрчлөх индексийн талаар санал гаргах; * ажил олгогч, даатгуулагч, даатгалын байгууллагаас нийгмийн даатгалын хуулиудыг хэрхэн хэрэгжүүлж байгаатай танилцаж, илэрсэн дутагдлыг арилгуулах талаар зөвлөмж чиглэл өгөх; * Даатгалын гэрээний нөхцөл, журам, загварыг батлан мөрдүүлэхэд санал өгөх; * Даатгалтай холбогдсон мэдээ, тайлан, судалгааг ажил олгогч, даатгуулагч, нийгмийн даатгалын байгууллагаас гаргуулан авах зэрэгт даатгуулагчдыг бүрэн төлөөлж ажиллах болно. |

**Хавсралт:**

Холбогдох хуульд заасан шаардлагыг хангасныг нотлох дараах болон бусад баримт бичгийг нэр дэвших тухай хүсэлтэд хавсаргана:

-Төрийн албан хаагчийн анкет;

-Боловсролын зэргийн дипломын хуулбар;

-Хувийн ашиг сонирхлын урьдчилсан мэдүүлэг

-Эрх бүхий байгууллагаас нэр дэвшүүлсэн албан бичиг, шийдвэр

**Хүсэлт гаргагч:**

Эцэг/эхийн нэр: Жалхар

Өөрийн нэр: Батзориг

Гарын үсэг: 

Он, сар, өдөр: 2025.01.14